Dôležité právne oznámenie

|

52007BP0124(01)

1. Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2005 (C6-0398/2006 - 2006/2165(DEC))

Úradný vestník 074 E , 20/03/2008 S. 0250 - 0251

		1.Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2005 (C6-0398/2006 — 2006/2165(DEC))Európsky parlament,- so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2005 spolu s odpoveďami agentúry [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3] a najmä na jeho článok 185,- so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva [4] a najmä na jeho článok 49,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0121/2007),1. udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 10.[2] Ú. v. EÚ C 312, 19.12.2006, s. 6.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. EÚ L 240, 7.9.2002, s. 1. Nariadenie naposledy zmenené a doplnené nariadením (ES) č. 1701/2003 (Ú. v. EÚ L243, 27.9.2003, s. 5).[5] Ú. v. ES L 357, 31.12.2002, s. 72.--------------------------------------------------


title: 2005/539/ES: Rozhodnutie Európskeho parlamentu z 12. apríla 2005 o absolutóriu na plnenie rozpočtu riaditeľovi Európskeho strediska pre rozvoj odborného vzdelávania za rozpočtový rok 2003

text:
               27.7.2005

               SK

               Úradný vestník Európskej únie

               L 196/68

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie rozpočtu riaditeľovi Európskeho strediska pre rozvoj odborného vzdelávania za rozpočtový rok 2003
   (2005/539/ES)
   EURÓPSKY PARLAMENT,
   so zreteľom na správu Dvora audítorov o výročnej správe Európskeho strediska pre rozvoj odborného vzdelávania za rozpočtový rok 2003, spolu s odpoveďami strediska (1),
   so zreteľom na odporúčanie Rady z 8. marca 2005 (6858/2005 – C6-0075/2005),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Rady (ES) č. 1655/2003 z 18. júna 2003, ktorým sa mení a dopĺňa nariadenie (EHS) č. 337/75, ktorým sa zriaďuje Európske stredisko pre rozvoj odborného vzdelávania a ruší nariadenie (EHS) č. 1416/76 (3) a najmä článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
   so zreteľom na články 70 a 71 a Prílohu V rokovacieho poriadku,
   so zreteľom na správu Výboru pre rozpočtovú kontrolu (A6-0074/2005),

               1.

               udeľuje riaditeľovi Európskeho strediska pre rozvoj odborného vzdelávania absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby toto rozhodnutie a priložené uznesenie postúpil, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 324, 30.12.2004, s. 53.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 245, 29.9.2003, s. 41.

      (4)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU,
      ktoré obsahuje poznámky priložené k rozhodnutiu o absolutóriu na plnenie rozpočtu riaditeľovi Európskeho strediska pre rozvoj odborného vzdelávania za rozpočtový rok 2003
      EURÓPSKY PARLAMENT,
      so zreteľom na správu Dvora audítorov o výročnej správe Európskeho strediska pre rozvoj odborného vzdelávania za rozpočtový rok 2003, spolu s odpoveďami strediska (1),
      so zreteľom na odporúčanie Rady z 8. marca 2005 (6858/2005 – C6-0075/2005),
      so zreteľom na Zmluvu o ES, a najmä na jej článok 276,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na článok 185 tohto nariadenia, a so zreteľom na nariadenie Rady (ES) č. 1655/2003 z 18. júna 2003, ktorým sa mení a dopĺňa nariadenie (EHS) č. 337/75, ktorým sa zriaďuje Európske stredisko pre rozvoj odborného vzdelávania a ruší nariadenie (EHS) č. 1416/76 (3) a najmä článok 12a,
      so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na článok 94 nariadenia (ES, Euratom) č. 2343/2002,
      so zreteľom na články 70 a 71 a Prílohu V rokovacieho poriadku,
      so zreteľom na správu Výboru pre rozpočtovú kontrolu (A6-0074/2005),

                  A.

                  keďže (Európsky dvor audítorov) EDA vo vyššie uvedenej správe uvádza, že získal primerané ubezpečenie o tom, že výročná správa za rozpočtový rok, ktorý sa ukončil 31. decembra 2003, poskytuje spoľahlivé informácie a že príslušné operácie boli vcelku zákonné a riadne,

                  B.

                  keďže 21. apríla 2004 Európsky Parlament udelil riaditeľovi strediska absolutórium (5) na plnenie jeho rozpočtu za rozpočtový rok 2002 a v uznesení, ktoré bolo priložené k rozhodnutiu o absolutóriu, Parlament okrem iného:

                              —

                              vyzval stredisko, aby pokračovalo v spolupráci s Európskou nadáciou pre odborné vzdelávanie,

                              —

                              podporil stredisko v tom, aby naďalej vyvíjalo snahy so zreteľom na zriadenie vnútorného auditu a dodržiavanie vnútorných noriem pre audit,

            1.   berie na vedomie nasledujúce údaje v účtoch Európskeho strediska pre rozvoj odborného vzdelávania za rozpočtové roky 2003 a 2002,
      Výkaz príjmov a výdavkov za rozpočtové roky 2003 a 2002

                  (in EUR 1000)

                  2003

                  2002

                  Revenue

                  Commission subsidies

                  14 500

                  12 135

                  Revenue from previous financial years

                  0

                  25

                  Miscellaneous revenue

                  3

                  3

                  Assigned revenue (Phare and third countries)

                  792

                  333

                  Financial revenue

                  0

                  50

                  Total revenue (a)

                  15 295

                  12 546

                  Budgetary expenditure for the financial year

                  Staff — Title I of the budget

                  Payments

                  7 554

                  7 570

                  Appropriations carried over

                  443

                  298

                  Administration — Title II of the budget

                  Payments

                  778

                  767

                  Appropriations carried over

                  358

                  345

                  Operating activities — Title III of the budget (except for assigned revenue)

                  Payments

                  2 381

                  2 491

                  Appropriations carried over

                  3 138

                  2 189

                  Assigned revenue (Phare and third countries)

                  Payments

                  546

                  0

                  Appropriations carried over

                  246

                  187

                  Total expenditure (b)

                  15 444

                  13 847

                  Outturn for the financial year (a – b)

                  – 149

                  – 1 301

                  Balance carried over from the previous financial year

                  – 545

                  532

                  Appropriations carried over and cancelled

                  399

                  215

                  Sums for reuse from the previous financial year not used

                  10

                  8

                  Refunds to the Commission

                  – 716

                  0

                  Exchange rate differences

                  8

                  1

                  Balance for the financial year

                  – 993

                  – 545

                     Source: information supplied by the Centre. This table summarises the data provided by the Centre in its own accounts.

            2.   berie na vedomie pripomienku EDA týkajúcu sa používania neverejných postupov pri zatváraní zmlúv, ako aj odpoveď strediska. Očakáva, že stredisko vyvinie väčšie úsilie zamerané na lepšiu prezentáciu výsledkov takýchto postupov transparentným spôsobom v súlade s príslušnými pravidlami;
      3.   berie na vedomie pripomienku EDA v súvislosti s tým, že stredisko neuskutočnilo ohlasované zmeny, týkajúce sa finančnej organizácie; vyzýva stredisko k ukončeniu a vykonaniu týchto zmien v priebehu roku 2005; očakáva, že stredisko bude o ukončení tohto adaptačného procesu informovať príslušný výbor Európskeho parlamentu;
      4.   víta spoluprácu strediska s Európskou nadáciou pre odborné vzdelávanie pri príprave pristupujúcich krajín na ich účasť na činnostiach strediska po rozšírení; je toho názoru, že v tejto doplnkovej činnosti by sa malo pokračovať a, v prípade potreby, by sa mala posilniť,
      5.   očakáva, že centrum bude odteraz zahŕňať do svojho všeobecného rozpočtu dotácie a príspevky od tretích krajín, v súlade s pripomienkou EDA,
      6.   očakáva, že stredisko zvýši transparentnosť svojich postupov pri prijímaní zamestnancov, najmä tým, že vopred stanoví kritériá použité pri vytváraní zoznamov vhodných kandidátov;
      7.   víta zahrnutie zásady rovnosti do personálnej politiky strediska a podporuje ho v tom, aby pokračovalo v týchto politikách a pravidelne ich vyhodnocovalo s cieľom zabezpečiť ich vykonávanie;
      8.   ľutuje, že hlavné riadiace funkcie sú obsadené prevažne mužmi a naliehavo vyzýva stredisko, aby zlepšilo vyváženosť;
      9.   víta informačnú a komunikačnú stratégiu strediska, najmä jej dôraz na otvorenosť a prístupnosť pre občanov;
      Všeobecné pripomienky adresované Komisii a agentúram

                  10.

                  pripomína svoju pozíciu, v súlade s ktorou podporuje snahy Komisie o vytvorenie obmedzeného počtu modelov, aspoň pre budúce regulačné agentúry, ale zároveň je toho názoru, že štruktúra existujúcich a budúcich agentúr si vyžaduje dôkladné posúdenie na medziinštitucionálnej úrovni; taktiež zdôrazňuje, že predtým, ako Komisia zadefinuje rámcové podmienky pre pôsobenie regulačných agentúr, by medziinštitucionálna dohoda mala stanoviť spoločné hlavné smery a malo by sa tak stať pred vytvorením harmonizovaného rámca pre štruktúry agentúr;

                  11.

                  berie na vedomie pozíciu Komisie (6) v súvislosti s delegovaním zodpovednosti za výkon úloh na orgány, vrátane agentúr, ktoré nie sú súčasťou ústrednej administratívy Komisie; Je toho názoru, že to nezodpovedá požiadavke Európskeho parlamentu týkajúcej sa dôkladného posúdenia štruktúry existujúcich agentúr na medziinštitucionálnej úrovni, a preto vyzýva Komisiu, aby poskytla vysvetlenie k tejto záležitosti a aj k budúcej všeobecnej medziinštitucionálnej dohode v súvislosti s novými opatreniami, ktoré sa majú prijať v rámci alebo paralelne s finančným výhľadom (7);

                  12.

                  vyzýva Komisiu, aby usporiadala a uskutočnila v strednodobom časovom horizonte, napr. v štandardnom trojročnom cykle, prierezovú analýzu vyhodnotení jednotlivých agentúr, aby sa

                              a)

                              vyvodili závery v súvislosti s koherentnosťou činnosti agentúr s politikami EÚ všeobecne, ako aj závery týkajúce sa existujúcich synergií alebo synergií, ktoré sa majú dosiahnuť v budúcnosti medzi agentúrami a oddeleniami Komisie a aby sa predišlo prekrývaniu ich činností,

                              b)

                              vyhodnotila širšia európska pridaná hodnota výsledkov činnosti agentúr v príslušnej oblasti ich pôsobnosti, ako aj vhodnosť, účinnosť a efektívnosť modelu agentúry pri uplatňovaní alebo podpore politík EÚ,

                              c)

                              určil a posilnil vplyv činnosti agentúr v súvislosti s priblížením, prístupnosti a zviditeľnením EÚ pre svojich občanov;

                  13.

                  očakáva, že takáto celková analýza bude k dispozícii do konca roka 2005, aby pokryla obdobie troch rokov od zavedenia nového nariadenia o rozpočtových pravidlách a následne nového rámca pre systém agentúr;

                  14.

                  vyzýva agentúry, aby sa aktívne podieľali na takomto procese a aby spolupracovali s Komisiou poskytovaním príspevkov v oblastiach, ktoré podľa ich názoru majú význam pre ich činnosť, úlohu, kompetencie a potreby, ako aj v akejkoľvek oblasti, ktorá by mohla prispieť k zlepšeniu postupu udeľovania absolutória, s cieľom prispieť k úspechu takéhoto procesu a zvýšiť zodpovednosť a transparentnosť agentúr; vyzýva agentúry, aby takéto príspevky predkladali aj príslušným výborom;

                  15.

                  vyzýva Komisiu, aby paralelne s týmto procesom predložila najneskôr do konca roka 2005 návrhy na zmeny v súčasných ustanovujúcich aktoch agentúr s cieľom okrem iného, optimalizovať jej vzťahy s agentúrami; takéto návrhy by mali byť zamerané na:

                              a)

                              zlepšenie komunikácie medzi Komisiou a agentúrami,

                              b)

                              vytvorenie alebo rozšírenie spolupráce pri definovaní potrieb, ktoré je potrebné uspokojiť, a cieľov, ktoré je potrebné splniť, výsledkov, ktoré sa majú dosiahnuť a stratégie ich dosiahnutia, a pri stanovení štandardov pre sledovanie a vyhodnocovanie,

                              c)

                              podporu doplnkovej činnosti, lepšiu organizáciu potrebných zdrojov a ich efektívne rozdelenie s ohľadom na dosiahnutie stanovených výsledkov a vytvorenie komunikačnej stratégie na informovanie o týchto výsledkoch;

                  16.

                  zdôrazňuje skutočnosť, že Komisia pred prijatím akéhokoľvek rozhodnutia o návrhu na vytvorenie novej agentúry musí dôkladne vyhodnotiť potrebu a pridanú hodnotu funkcie tejto agentúry a zohľadniť existujúce štruktúry, zásady subsidiarity, rozpočtovej disciplíny a zjednodušenia postupov;

                  17.

                  očakáva, že Komisia urýchlene predloží hlavné smery v rámci personálnej politiky agentúr, o ktoré Parlament požiadal Komisiu pred koncom rozpočtového postupu na rok 2005;

            Všeobecné pripomienky adresované agentúram

                  18.

                  očakáva, že mu odteraz každá agentúra predloží správu, v ktorej zhrnie informácie o auditoch vykonaných vnútorným audítorom, poskytnutých odporúčaniach a opatreniach prijatých na základe týchto odporúčaní, v súlade s článkom 72 ods. 5 nariadenia (ES, Euratom) č. 2343/2002;

                  19.

                  vyzýva agentúry, aby vyvíjali väčšie úsilie o riadne uplatňovanie Služobného poriadku a podmienok zamestnávania ostatných zamestnancov Európskych spoločenstiev vo vzťahu k svojim zamestnancom (postupy prijímania do služobného pomeru a s tým spojené rozhodnutia, osobné záznamy, výpočet platov a ostatných nárokov, politika pracovného postupu, percentuálny podiel voľných pracovných miest, kvóty na dodržiavanie rovnosti pohlaví, atď.);

                  20.

                  berie na vedomie, že percentuálny podiel mužov a žien na celkovom zložení zamestnancov agentúr vo všeobecnosti poukazuje na nerovnováhu medzi mužmi a ženami; ľutuje, že muži, ktorí predstavujú približne jednu tretinu zamestnancov, sú nadmerne zastúpení vo vyšších pozíciách, zatiaľ čo ženy sú nadmerne zastúpené v nižších pozíciách; očakáva, že agentúry príjmu okamžité a účinné opatrenia na nápravu tejto situácie;

                  21.

                  vyzýva agentúry, aby zabezpečili, že všetky príslušné ustanovenia smernice 2002/73/ES Európskeho parlamentu a Rady z 23. septembra 2002, ktorými sa mení a dopĺňa smernica Rady 76/207/EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní, a pracovné podmienky (8) sa začlenia do ich príslušných personálnych politík;

                  22.

                  očakáva, že agentúry budú v súvislosti s príslušnými pripomienkami EDA plne rešpektovať rozpočtové zásady stanovené v nariadení o rozpočtových pravidlách, najmä zásadu rozpočtovej jednotnosti a rozpočtovej správnosti. Vyzýva tie agentúry, ktoré tak zatiaľ neurobili, aby plnili požiadavky spojené s účtovníctvom, stanovené v nariadení o rozpočtových pravidlách, a aby ešte viac posilnili postupy týkajúce sa vnútorného hospodárenia a kontroly, s cieľom zvýšiť dôveryhodnosť, transparentnosť a európsku pridanú hodnotu;

                  23.

                  povzbudzuje agentúry, najmä tie, ktorých činnosť súvisí s činnosťou alebo úlohami iných agentúr, aby posilnili spoluprácu a tak vytvorili podmienky pre rozvoj synergie; vyzýva ich, aby v prípade potreby formalizovali takúto spoluprácu v osobitných dohodách (spoločné vyhlásenia, memorandá o porozumení, rozhodnutia o spoločnom plánovaní a opatreniach/programoch, ktoré majú doplnkový charakter), aby sa predišlo duplicite práce a aby sa zabezpečilo, že výkony každej agentúry sa dajú jasne identifikovať a že výsledky spoločného úsilia predstavujú čo najväčšiu pridanú hodnotu a prínos ich práce; očakáva, že bude o tejto problematike pravidelne informovaný;

                  24.

                  Vyzýva agentúry, aby venovali osobitnú pozornosť postupom na uzatváranie a správu zmlúv; ďalej ich vyzýva k prijatiu všetkých primeraných opatrení týkajúcich sa ich administratívnych štruktúr s cieľom posilniť postupy vnútornej kontroly, komunikačné kanály a riadenie; je toho názoru, že takéto opatrenia môžu zahŕňať, ak je to potrebné a možné, zriadenie špecializovaných úsekov poverených tým, aby na základe analýzy rizika poradili ako najlepšie pripraviť postupy uzatvárania zmlúv, s cieľom zabezpečiť ich kontrolu a vykonať podľa potreby nadväzujúce opatrenia; v tejto súvislosti vyzýva Komisiu a EDA, aby posilnili spoluprácu s agentúrami;

                  25.

                  berie na vedomie ťažkosti, ktoré uviedli niektorí riaditelia, predovšetkým riaditelia novovytvorených agentúr, v súvislosti s dodržiavaním harmonogramu a lehôt na podávanie správ v súlade s nariadením o rozpočtových pravidlách; vyzýva riaditeľov agentúr, aby so zreteľom na budúcu revíziu nariadenia o rozpočtových pravidlách v roku 2005 informovali Výbor pre rozpočet a Výbor pre rozpočtovú kontrolu o problémoch, ktoré sa doteraz vyskytli, aby sa tieto problémy mohli zohľadniť v rámci revízie; očakáva, že riaditelia vypracujú konkrétne návrhy alternatívnych opatrení v spojení s lehotami, ktoré budú najlepšie zodpovedať ich spôsobu práce a zároveň budú rešpektovať povinnosti agentúr v súvislosti s podávaním správ v súlade s ustanoveniami nariadenia o rozpočtových pravidlách;

                  26.

                  berie na vedomie pozitívnu reakciu riaditeľov agentúr na žiadosť parlamentného výboru zodpovedného za prípravu absolutória o vytvorenie precíznejšieho komunikačného systému, najmä čo sa týka postupovania dokumentov, v súvislosti s povinnosťami agentúr podávať správy, zo strany agentúr tomuto výboru; je toho názoru, že lepšia organizácia tejto komunikácie posilní jeho spoluprácu s agentúrami a demokratickú kontrolu,

                  27.

                  vyzýva riaditeľov agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a riadnosti operácií, podobné vyhláseniam, ktoré podpisujú generálni riaditelia Komisie;

                  28.

                  vyzýva agentúry, aby vytvorili komplexnú komunikačnú stratégiu zodpovedajúcu potrebe vhodnou formou informovať o výsledkoch svojej práce nielen orgány, príslušné úrady členských štátov, odborníkov, partnerov alebo osobitných príjemcov, ale aj širokú verejnosť; vyzýva ďalej agentúry, aby so zreteľom na vypracovanie takejto stratégie zintenzívnili spoluprácu a vymieňali si informácie o najvhodnejších metódach zameraných na dosiahnutie tohto cieľa; očakáva, že agentúry ešte pred nasledujúcim postupom udeľovania absolutória dôsledne oboznámia jeho príslušné výbory o pokroku dosiahnutom pri vytváraní takejto stratégie s cieľom zabezpečiť účinné a včasné monitorovanie ich činností;

            Všeobecné pripomienky adresované EDA a agentúram

                  29.

                  víta iniciatívu EDA zahrnúť do svojich osobitných správ o agentúrach tabuľku s prehľadom údajov o právomociach, správe, dostupných zdrojoch a výsledkoch/výkonoch konkrétnej agentúry; je toho názoru, že to prispieva k prehľadnosti a transparentnosti práce týchto agentúr Spoločenstva a zároveň sa pre prípad potreby poskytuje užitočný základ pre porovnanie, čo môže pomôcť pri vytvorení harmonizovaného rámca pre agentúry, ktorý požadoval Parlament;

                  30.

                  vyzýva EDA a agentúry k posilneniu ich spolupráce, aby sa posilnili postupy a technické nástroje zamerané na zlepšenie riadenia všetkých rozpočtových a finančných záležitostí, v snahe o zavedenie metódy, ktorá od začiatku procesu vytvára predpoklady pre pozitívne rozhodnutie o absolutóriu; očakáva, že bude pravidelne informovaný o dosiahnutých pokrokoch a o používaní najvhodnejších metód;

                  31.

                  vyzýva EDA a agentúry, aby zvýšili transparentnosť kontradiktórneho postupu pred záverečnou správou EDA, aby sa predišlo rozporom a nejasnostiam, ktoré by mohli ohroziť vierohodnosť celého postupu; v tejto súvislosti vyzýva EDA a Komisiu, aby navrhli uskutočniteľný spôsob aktualizácie údajov o dosiahnutých zlepšeniach a/alebo zistených problémoch v období od prvého rokovania o prípravnej správe EDA až do prijatia rozhodnutia o udelení absolutória s cieľom podať čo najpravdivejší obraz o situácii agentúr.

         (1)  Ú. v. EÚ C 324, 30.12.2004, s. 53.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 245, 29.9.2003, s. 41.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 330, 4.11.2004, s. 34.

         (6)  Ako je uvedené v prílohe 1 Oznámenia Komisie Rade a Európskemu parlamentu – Budovanie našej spoločnej budúcnosti – Politické výzvy a rozpočtové prostriedky rozšírenej Únie 2007-2013 (KOM(2004) 0101, s. 38).

         (7)  Pozri prílohu k správe Komisie o následných opatreniach v súvislosti s absolutóriom na rok 2002 (KOM(2004) 0648, s. 108).

         (8)  Ú. v. ES L 269, 5.10.2002, s. 15.


title: Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie

text:
               19.10.2016

               SK

               Úradný vestník Európskej únie

               L 282/1

         ROZHODNUTIE RADY (EÚ) 2016/1841
   z 5. októbra 2016
   o uzavretí Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Na 21. konferencii zmluvných strán Rámcového dohovoru Organizácie Spojených národov o zmene klímy (UNFCCC), ktorá sa konala od 30. novembra do 12. decembra 2015 v Paríži, sa prijalo znenie dohody o posilnení globálnej reakcie na zmenu klímy.

               (2)

               Parížska dohoda bola podpísaná v súlade s rozhodnutím Rady (EÚ) 2016/590 (2).

               (3)

               Parížska dohoda nadobudne platnosť tridsiatym dňom po dátume, keď najmenej 55 zmluvných strán UNFCCC, ktoré celkovo predstavujú odhadom aspoň 55 % celkových emisií skleníkových plynov, uloží svoje listiny o ratifikácii, prijatí, schválení alebo pristúpení. Medzi zmluvné strany UNFCCC patrí aj Únia a jej členské štáty. Európska rada vo svojich záveroch z 18. marca 2016 zdôraznila, že Únia a jej členské štáty by mali uzavrieť Parížsku dohodu čo najskôr a včas tak, aby boli jej zmluvnými stranami hneď od nadobudnutia jej platnosti.

               (4)

               Parížska dohoda nahrádza prístup ustanovený v Kjótskom protokole z roku 1997.

               (5)

               V Parížskej dohode sa okrem iného stanovuje dlhodobý cieľ v súlade s cieľom udržať zvýšenie globálnej teploty výrazne pod 2 °C v porovnaní s predindustriálnou úrovňou a vyvíjať úsilie o to, aby sa toto zvýšenie udržalo na 1,5 °C v porovnaní s predindustriálnou úrovňou. V záujme dosiahnutia tohto cieľa zmluvné strany pripravia, oznámia a dodržia svoje vnútroštátne stanovené príspevky.

               (6)

               Podľa Parížskej dohody od roku 2023 majú zmluvné strany každých päť rokov uskutočňovať globálne hodnotenie na základe najnovších vedeckých poznatkov a dovtedajšieho vykonávania, v rámci ktorého sa bude sledovať dosiahnutý pokrok a posúdi sa zníženie emisií, adaptácia a poskytovaná pomoc, pričom každý ďalší príspevok jednotlivých zmluvných strán má predstavovať pokrok v porovnaní s aktuálnym príspevkom v danom období a odrážať jej najvyššie ambície.

               (7)

               V záveroch Európskej rady z 23. a 24. októbra 2014 o rámci politík v oblasti klímy a energetiky do roku 2030 sa schválil záväzný cieľ dosiahnuť aspoň 40 % domáceho zníženia emisií skleníkových plynov v celom hospodárstve do roku 2030 v porovnaní s rokom 1990. Rada 6. marca 2015 prijala tento príspevok Únie a jej členských štátov ako ich plánovaný vnútroštátne stanovený príspevok, ktorý sa predložil Sekretariátu UNFCCC.

               (8)

               Komisia v oznámení pripojenom k návrhu na podpísanie Parížskej dohody zo strany Únie zdôraznila, že globálny prechod na čistú energiu si vyžaduje zmeny v investičnom správaní a stimuly naprieč celým spektrom politík. Jednou z kľúčových priorít Únie je vytvoriť odolnú energetickú úniu s cieľom poskytovať občanom bezpečnú, udržateľnú, konkurencieschopnú a finančne dostupnú energiu. Dosiahnutie tohto zámeru si vyžaduje pokračovanie ambicióznych opatrení v oblasti klímy a pokrok v ďalších aspektoch energetickej únie.

               (9)

               Rada vo svojich záveroch z 18. septembra 2015 potvrdila, že Únia a jej členské štáty chcú konať v rámci Parížskej dohody spoločne, a privítala zámer Islandu a Nórska zapojiť sa do tohto spoločného postupu.

               (10)

               Spoločný postup Únie a jej členských štátov sa dohodne vo vhodnom čase a bude zahŕňať príslušné úrovne emisií pridelené Únii a jej členským štátom.

               (11)

               V článku 4 ods. 16 Parížskej dohody sa vyžaduje, aby bol sekretariát informovaný o spoločnom postupe vrátane úrovne emisií pridelenej jednotlivým stranám v danom období.

               (12)

               Parížska dohoda je v súlade s cieľmi Únie v oblasti životného prostredia, ktoré sa uvádzajú v článku 191 zmluvy, konkrétne udržiavanie, ochrana a zlepšovanie kvality životného prostredia; ochrana ľudského zdravia a podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy.

               (13)

               Parížska dohoda a vyhlásenie o právomoci by sa preto mali v mene Únie schváliť,

         PRIJALA TOTO ROZHODNUTIE:
   Článok 1
   Parížska dohoda prijatá 12. decembra 2015 podľa Rámcového dohovoru Organizácie Spojených národov o zmene klímy sa týmto schvaľuje v mene Únie.
   Text Parížskej dohody je pripojený k tomuto rozhodnutiu.
   V mene Únie sa schvaľuje aj vyhlásenie o právomoci pripojené k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie ratifikačnú listinu u generálneho tajomníka Organizácie Spojených národov v súlade s článkom 20 ods. 1 Parížskej dohody spolu s vyhlásením o právomoci.
   Článok 3
   1.   Členské štáty sa usilujú prijať kroky potrebné na to, aby svoje ratifikačné listiny uložili súčasne s Úniou alebo čo najskôr po nej.
   2.   Členské štáty informujú Komisiu o svojom rozhodnutí ratifikovať Parížsku dohodu alebo, v závislosti od okolností, o pravdepodobnom dátume dokončenia potrebných postupov.
   Článok 4
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 5. októbra 2016

            Za Radu

            predseda

         M. LAJČÁK

      (1)  Súhlas zo 4. októbra 2016 (zatiaľ neuverejnený v úradnom vestníku).

      (2)  Rozhodnutie Rady (EÚ) 2016/590 z 11. apríla 2016 o podpise Parížskej dohody prijatej na základe Rámcového dohovoru Organizácie Spojených národov o zmene klímy v mene Európskej únie (Ú. v. EÚ L 103, 19.4.2016, s. 1).


title: Rozhodnutie Európskeho výboru pre systémové riziká zo 16. decembra 2015 o koordinačnom rámci pre oznamovanie vnútroštátnych opatrení makroprudenciálnej politiky príslušnými orgánmi, pre vydávanie stanovísk a odporúčaní Európskym výborom pre systémové riziká a o zrušení rozhodnutia ESRB/2014/2 (ESRB/2015/4)

text:
               12.3.2016

               SK

               Úradný vestník Európskej únie

               C 97/28

         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
   zo 16. decembra 2015
   o koordinačnom rámci pre oznamovanie vnútroštátnych opatrení makroprudenciálnej politiky príslušnými orgánmi, pre vydávanie stanovísk a odporúčaní Európskym výborom pre systémové riziká a o zrušení rozhodnutia ESRB/2014/2
   (ESRB/2015/4)
   (2016/C 97/12)
   GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
   so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká (1), a najmä na jeho článok 3,
   so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (2), a najmä na jeho článok 458,
   so zreteľom na smernicu Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (3), a najmä na jej články 133, 134, 138 a 139,
   so zreteľom na odporúčanie Európskeho výboru pre systémové riziká ESRB/2015/1 z 11. Decembra 2015 o uznávaní a stanovovaní mier proticyklického vankúša pre expozície do tretích krajín (4), a najmä na jeho odporúčanie A, odporúčanie B(3) a odporúčanie C,
   so zreteľom na odporúčanie Európskeho výboru pre systémové riziká ESRB/2015/2 z 15. decembra 2015 o posudzovaní cezhraničných účinkov opatrení makroprudenciálnej politiky a ich dobrovoľnej reciprocite (5), a najmä na jeho odporúčania B až D,
   so zreteľom na rozhodnutie Európskeho výboru pre systémové riziká ESRB/2011/1 z 20. Januára 2011, ktorým sa prijíma rokovací poriadok Európskeho výboru pre systémové riziká (6), a najmä na jeho článok 6,
   so zreteľom na rozhodnutie Európskeho výboru pre systémové riziká ESRB/2015/3 z 11. decembra 2015 o posudzovaní významnosti tretích krajín pre bankový systém Únie v súvislosti s uznávaním a stanovovaním mier proticyklického vankúša (7), a najmä na jeho článok 4,
   keďže:

               (1)

               Európsky výbor pre systémové riziká (ESRB) je zodpovedný za makroprudenciálny dohľad v rámci Únie. V tejto súvislosti je cieľom ESRB prispieť k zabráneniu alebo zníženiu systémových rizík pre finančnú stabilitu Únie vrátane rizík, ktoré nepochádzajú z Únie. V rámci tejto úlohy pracuje ESRB na tom, aby zabránil regulačnej arbitráži a cezhraničným únikom tým, že zabezpečí, aby sa v celej Únii na rovnaké riziká uplatňovali rovnaké alebo rovnocenné makroprudenciálne požiadavky. Za účelom zabezpečenia efektívnosti opatrení makroprudenciálnej politiky považuje ESRB tri úlohy za zvlášť dôležité. ESRB bol týmito úlohami poverený právom Únie a/alebo tieto úlohy vyplývajú z nariadenia (EÚ) č. 1092/2010.

               (2)

               Po prvé, ESRB bol v článku 133 smernice 2013/36/EÚ a v článku 458 nariadenia (EÚ) č. 575/2013 poverený posúdením vhodnosti opatrení makroprudenciálnej politiky pred ich prijatím členskými štátmi alebo Európskou centrálnou bankou (ECB).

               (3)

               Po druhé, ESRB posudzuje možné nepriaznivé cezhraničné vedľajšie účinky konkrétnych opatrení makroprudenciálnej politiky, a ak bola prijatá žiadosť o reciprocitu od príslušného aktivačného orgánu, posudzuje, či by mali byť konkrétne opatrenia makroprudenciálnej politiky prijaté členskými štátmi recipročne uplatnené v celej Únii v súlade s rámcom stanoveným odporúčaním Európskeho výboru pre systémové riziká ESRB/2015/2. Podľa článku 134 smernice 2013/36/EÚ a článku 458 nariadenia (EÚ) č. 575/2013 môžu členské štáty požiadať ESRB o vydanie odporúčaní pre iné členské štáty s požiadavkou o reciprocitu príslušných opatrení makroprudenciálnej politiky. ESRB môže tiež v súlade so svojim mandátom odporučiť reciprocitu opatrení, ktorých recipročné uplatnenie závisí od rozhodnutia jednotlivých štátov.

               (4)

               Po tretie, ESRB prispieva k dosiahnutiu jednoty v rámci Únie, pokiaľ ide o miery proticyklického kapitálového vankúša, ktoré sa uplatňujú na expozície do tretích krajín. V článku 138 smernice 2013/36/EÚ je ESRB osobitne poverený vydávať odporúčania, aby zabezpečil, že takéto miery proticyklického kapitálového vankúša sú dostatočné na ochranu inštitúcií Únie pred rizikom nadmerného rastu úverov v tretích krajinách. Podľa článku 139 smernice 2013/36/EÚ môže ESRB vydávať odporúčania s cieľom dosiahnuť súlad medzi členskými štátmi pri výkone ich právomocí udelených uvedeným článkom v oblasti stanovovania a uznávania mier proticyklického kapitálového vankúša pre expozície do tretích krajín.

               (5)

               V súvislosti s jeho prvou úlohou, ktorou je posúdenie vhodnosti opatrení makroprudenciálnej politiky pred ich prijatím, vytvoril ESRB v roku 2014 hodnotiaci tím, ktorý bol poverený analýzou týchto opatrení a prípravou stanovísk a odporúčaní. Keďže druhá a tretia úloha ESRB majú viacero prvkov spoločných s jeho prvou úlohou, bolo by vhodné rozšíriť mandát existujúceho hodnotiaceho tímu tak, aby zahŕňal všetky tri úlohy. Vzhľadom na rozšírenie mandátu hodnotiaceho tímu by bolo tiež potrebné zmeniť zloženie hodnotiaceho tímu tak, aby disponoval širším rozsahom odborných znalostí. Navyše je potrebné, aby funkčné obdobie niektorých členov hodnotiaceho tímu vymenovaných v súlade s rozhodnutím Európskeho výboru pre systémové riziká ESRB/2014/2 (8) pokračovalo až do skončenia príslušného funkčného obdobia.

               (6)

               S cieľom umožniť ESRB vykonávanie týchto troch úloh sa príslušným orgánom odporúča, aby ESRB oznámili opatrenia makroprudenciálnej politiky vrátane tých, ktoré prekračujú rámec požiadaviek ustanovených právom Únie. Tieto oznamovacie povinnosti sú ustanovené v článkoch 129 ods. 2, 130 ods. 2, 131 ods. 7 a 12, 133, 134 ods. 2, 136 ods. 7 a 160 smernice 2013/36/EÚ, ako aj v článku 99 ods. 7 a článku 458 nariadenia (EÚ) č. 575/2013. Odporúčanie ESRB/2015/2 navyše odporúča, aby príslušné orgány oznámili ESRB všetky prijaté opatrenia makroprudenciálnej politiky.

               (7)

               Prevádzkové postupy hodnotiaceho tímu pre každú z týchto troch úloh musia zohľadniť rozdielne časové rozvrhy, ktoré je ESRB pri vykonávaní jednotlivých úloh povinný dodržať. V súlade s článkom 133 smernice 2013/36/EÚ a článkom 458 nariadenia (EÚ) č. 575/2013 vydá ESRB svoje stanoviská alebo odporúčania k dotknutému opatreniu do jedného mesiaca od prijatia oznámenia. ESRB sa bude snažiť zmeniť odporúčanie ESRB/2015/2 do troch mesiacov od oznámenia takýchto opatrení. Ak ESRB usúdi, že je potrebné konať vo vzťahu k miere proticyklického kapitálového vankúša, ktorá sa uplatňuje na expozície do určitej tretej krajiny, bude sa snažiť vydať odporúčanie do troch mesiacov od zistenia potenciálneho rizika vyplývajúceho z nadmerného rastu úverov v dotknutej tretej krajine.

               (8)

               Je potrebné zrušiť a nahradiť rozhodnutie ESRB/2014/2 týmto rozhodnutím, aby sa zohľadnili tieto dve dodatočné úlohy pre hodnotiaci tím a tomu zodpovedajúce zmeny jeho zloženia,

         PRIJALA TOTO ROZHODNUTIE:
   Článok 1
   Rozsah pôsobnosti
   1.   Toto rozhodnutie ustanovuje všeobecný procesný rámec pre vydávanie stanovísk a odporúčaní ESRB v reakcii na prijatie opatrení makroprudenciálnej politiky v Únii v oblastiach vymedzených v odseku 2.
   2.   Účelom tohto rozhodnutia je najmä ustanoviť postupy pre analýzu opatrení makroprudenciálnej politiky a prípadne pre vydávanie:

               a)

               odporúčaní a stanovísk ESRB k vnútroštátnym opatreniam makroprudenciálnej politiky v súlade s článkom 133 ods. 14 a 15 smernice 2013/36/EÚ a článkom 458 ods. 4 nariadenia (EÚ) č. 575/2013;

               b)

               zmien odporúčania ESRB/2015/2 za účelom zahrnutia ďalších oznámených opatrení makroprudenciálnej politiky odporúčaných na reciprocitu v najmä súlade s článkom 134 ods. 4 smernice 2013/36/EÚ a článkom 458 ods. 8 nariadenia (EÚ) č. 575/2013;

               c)

               odporúčaní ESRB k stanoveniu a uznaniu konkrétnej miery proticyklického kapitálového vankúša pre expozície do určitej tretej krajiny najmä v súlade s článkami 138 a 139 smernice 2013/36/EÚ (ďalej len „odporúčania ESRB ku konkrétnym mieram proticyklického kapitálového vankúša pre tretie krajiny“).

         Článok 2
   Vymedzenie pojmov
   Na účely tohto rozhodnutia sa uplatňuje toto vymedzenie pojmov:

               (1)

               „prijatie“ má rovnaký význam ako v oddiele 2 ods. 1 odporúčania ESRB/2015/2;

               (2)

               „miera proticyklického vankúša“ znamená mieru proticyklického vankúša, ako je vymedzená v článku 128 bod 7 smernice 2013/36/EÚ;

               (3)

               „Darwin“ znamená interný systém ESRB na správu dokumentov;

               (4)

               „opatrenie makroprudenciálnej politiky“ má rovnaký význam ako v oddiele 2 ods. 1 odporúčania ESRB/2015/2;

               (5)

               „oznámenie“ má rovnaký význam ako v oddiele 2 ods. 1 odporúčania ESRB/2015/2;

               (6)

               „oznamujúci orgán“ znamená príslušný orgán zasielajúci oznámenie ESRB;

               (7)

               „stanovisko“ znamená akékoľvek stanovisko, ktoré má vydať ESRB v súlade s článkom 133 smernice 2013/36/EÚ a článkom 458 nariadenia (EÚ) č. 575/2013 po prijatí oznámenia o opatrení makroprudenciálnej politiky;

               (8)

               „reciprocita“ má rovnaký význam ako v oddiele 2 ods. 1 odporúčania ESRB/2015/2;

               (9)

               „odporúčanie“ znamená akékoľvek odporúčanie, ktoré má vydať ESRB najmä v súlade s článkom 133 ods. 14, článkom 134 ods. 4, článkami 138 a 139 smernice 2013/36/EÚ a článkom 458 nariadenia (EÚ) č. 575/2013;

               (10)

               „príslušný aktivačný orgán“ má rovnaký význam ako v oddiele 2 ods. 1 odporúčania ESRB/2015/2;

               (11)

               „príslušný orgán“ má rovnaký význam ako v oddiele 2 ods. 1 odporúčania ESRB/2015/2;

               (12)

               „príslušný orgán tretej krajiny“ má rovnaký význam ako v oddiele 2 ods. 1 odporúčania ESRB/2015/1;

               (13)

               „tretia krajina“ má rovnaký význam ako v oddiele 2 ods. 1 odporúčania ESRB/2015/1.

         Článok 3
   Zverejňovanie opatrení makroprudenciálnej politiky
   1.   Príslušné orgány používajú pri oznamovaní prijatia opatrení makroprudenciálnej politiky, na ktoré sa vzťahuje toto rozhodnutie, vzory uverejnené na webovom sídle ESRB. Sekretariát ESRB uverejní opatrenia makroprudenciálnej politiky, ktoré príslušné orgány prijali, zverejnili a oznámili ESRB. Oznamujúci orgán môže požiadať, aby tieto opatrenia z dôvodov finančnej stability neboli uverejnené, a vedúci sekretariátu ESRB môže túto žiadosť schváliť.
   2.   Stanoviská a odporúčania vydané v súlade s týmto rozhodnutím ako aj všetky ich zmeny sa po ich schválení generálnou radou uverejnia na webovom sídle ESRB. Oznamujúci orgán môže požiadať, aby tieto stanoviská, odporúčania alebo ich zmeny neboli z dôvodov finančnej stability uverejnené, a ESRB môže o tejto žiadosti rozhodnúť. Verejné odporúčania vrátane ich zmien určené príslušným orgánom členských štátov sa uverejňujú v Úradnom vestníku Európskej únie.
   Článok 4
   Stanoviská a odporúčania ESRB k vnútroštátnym opatreniam makroprudenciálnej politiky
   1.   Tento článok sa uplatňuje na stanoviská a odporúčania v zmysle článku 1 ods. 2 písm. a).
   2.   Po prijatí oznámenia prijatého na základe článku 133 smernice 2013/36/EÚ alebo článku 458 nariadenia (EÚ) č. 575/2013 ho sekretariát ESRB okamžite predloží členom generálnej rady a hodnotiacemu tímu prostredníctvom systému Darwin.
   3.   Do piatich pracovných dní ECB od prijatia oznámenia podľa odseku 2 môžu členovia generálnej rady vzniesť podstatné námietky týkajúce sa akýchkoľvek negatívnych vonkajších faktorov, ako sú napríklad nepriaznivé cezhraničné vedľajšie účinky oznámeného opatrenia makroprudenciálnej politiky. Členovia generálnej rady môžu tiež uviesť, že ich orgán by sa chcel zúčastniť na činnosti hodnotiaceho tímu ako pozorovateľ, ak tento orgán nie je doposiaľ zastúpený. Za účelom zabezpečenia bezproblémového a efektívneho postupu by mali členovia vzniesť takéto podstatné námietky pokiaľ možno v anglickom jazyku.
   4.   Do dvanástich pracovných dní ECB od prijatia oznámenia podľa odseku 2 vypracuje hodnotiaci tím posúdenie vhodnosti opatrenia makroprudenciálnej politiky a návrh stanoviska alebo odporúčania k tomuto opatreniu, pričom zohľadní príslušné požiadavky smernice 2013/36/EÚ a nariadenia (EÚ) č. 575/2013 z hľadiska makroprudenciálnej a finančnej stability.
   5.   Sekretariát ESRB predloží prostredníctvom systému Darwin návrh stanoviska alebo odporúčania všetkým členom generálnej rady na posúdenie v písomnom konaní, hneď po tom, ako tento návrh hodnotiaci tím dokončí. Členovia generálnej rady môžu pred prijatím rozhodnutia o návrhu stanoviska alebo odporúčania uplatniť pripomienky k tomuto návrhu do štyroch pracovných dní ECB od jeho predloženia.
   6.   Hodnotiaci tím posúdi do dvoch pracovných dní ECB od uplynutia lehoty na uplatnenie pripomienok členmi generálnej rady, či má byť navrhované stanovisko alebo odporúčanie vzhľadom na tieto pripomienky prepracované a prostredníctvom sekretariátu ESRB predloží generálnej rade konečný návrh stanoviska alebo odporúčania.
   7.   Generálna rada príjme na základe posúdenia a návrhu vypracovaného hodnotiacim tímom rozhodnutie o návrhu stanoviska alebo odporúčania. Ak nie je podľa rokovacieho poriadku ESRB zvolané zasadnutie generálnej rady, prijíma generálna rada rozhodnutie v písomnom konaní, pričom v takomto prípade je členom generálnej rady na hlasovanie poskytnutá lehota minimálne päť pracovných dní ECB. Rozhodnutie generálnej rady musí byť prijaté aspoň jeden pracovný deň ECB pred uplynutím mesačnej lehoty uvedenej v článku 133 ods. 14 smernice 2013/36/EÚ alebo v článku 458 ods. 4 nariadenia (EÚ) č. 575/2013.
   8.   Ak ani po žiadosti ESRB o dodatočné informácie adresovanej oznamujúcim orgánom neobsahujú prijaté informácie všetky relevantné informácie potrebné na posúdenie vhodnosti zamýšľaného opatrenia vrátane posúdenia jeho súladu s príslušnými požiadavkami smernice 2013/36/EÚ a nariadenia (EÚ) č. 575/2013, môže ESRB vydať stanovisko, v ktorom uvedie, že nie je možné posúdiť súlad s požiadavkami smernice 2013/36/EÚ a nariadenia (EÚ) č. 575/2013. ESRB môže v prípade potreby vydať aj negatívne stanovisko alebo odporúčanie.
   Článok 5
   Odporúčanie ESRB k reciprocite opatrení makroprudenciálnej politiky
   1.   Tento článok sa uplatňuje na zmeny odporúčania ESRB/2015/2 v zmysle článku 1 ods. 2 písm. b).
   2.   Sekretariát ESRB predloží prostredníctvom systému Darwin do piatich pracovných dní ECB od prijatia žiadosti členského štátu o reciprocitu, najmä v súlade s článkom 134 ods. 4 smernice 2013/36/EÚ alebo článkom 458 ods. 8 nariadenia (EÚ) č. 575/2013, túto žiadosť členom poradného výboru pre technické otázky, generálnej rade a hodnotiacemu tímu.
   3.   Členovia generálnej rady môžu do piatich pracovných dní ECB od odovzdania informácií uvedených v odseku 2 preukázať Európskemu výboru pre systémové riziká, že oznámené opatrenie makroprudenciálnej politiky by malo v ich jurisdikcii významné nepriaznivé cezhraničné vedľajšie účinky a uviesť, že ich orgán má záujem zúčastniť sa na činnosti hodnotiaceho tímu ako pozorovateľ, ak krajina tohto orgánu nie je doposiaľ zastúpená. Za účelom zabezpečenia bezproblémového a efektívneho postupu poskytnú členovia generálnej rady relevantné informácie ESRB pokiaľ možno v anglickom jazyku.
   4.   Hodnotiaci tím vypracuje do 25 pracovných dní ECB od odovzdania informácií uvedených v odseku 3 posúdenie potreby prijať odporúčanie k reciprocite spolu s návrhom na zmenu odporúčania ESRB/2015/2, ak je to potrebné. Hodnotiaci tím predloží poradnému výboru pre technické otázky návrh týkajúci sa reciprocity oznámeného opatrenia a prostriedkov, ktorými by sa mohla reciprocita v súlade s odporúčaním ESRB/2015/2 dosiahnuť.

               a)

               Ak hodnotiaci tím dospeje k záveru, že je potrebné prejednať otázku reciprocity posudzovaného opatrenia, sekretariát ESRB predloží posúdenie hodnotiaceho tímu a návrh na zmenu odporúčania ESRB/2015/2 poradnému výboru pre technické otázky na prejednanie na jeho zasadnutí. Prejednajú sa aj druhy opatrení, ktorými by sa mohla dosiahnuť reciprocita dotknutého opatrenia ostatnými členskými štátmi. Ak nie je vo vnútroštátnych právnych predpisoch všetkých ostatných členských štátov dostupné rovnaké opatrenie ako to, ktoré sa posudzuje, označí hodnotiaci tím iné opatrenia s rovnocenným účinkom, ktoré môžu príslušné orgány uplatňujúce reciprocitu s vynaložením maximálneho úsilia použiť.

               b)

               Ak hodnotiaci tím dospeje k záveru, že vec nie je potrebné prejednať z dôvodu, že oznámené opatrenie je založené na expozíciách a je dostupné vo všetkých ostatných členských štátoch, môže sekretariát ESRB prostredníctvom systému Darwin predložiť návrh na zmenu odporúčania ESRB/2015/2 všetkým členom poradného výboru pre technické otázky na prejednanie v písomnom konaní. V takomto prípade bude návrh na zmenu odporúčania ESRB/2015/2 vyžadovať reciprocitu dotknutého opatrenia zo strany všetkých ostatných členských štátov.

         5.   Členovia poradného výboru pre technické otázky môžu do piatich pracovných dní ECB odo dňa poskytnutia informácií prostredníctvom systému Darwin uplatniť k návrhu odporúčania pripomienky, ak je potrebné písomné konanie poradného výboru pre technické otázky po jeho zasadnutí, na ktorom sa prejednávala reciprocita dotknutého opatrenia, alebo v súlade s odsekom 4 písm. b).
   6.   Sekretariát ESRB v náležitých prípadoch predloží návrh na zmenu odporúčania ESRB/2015/2 prostredníctvom systému Darwin na konzultáciu generálnej rade do piatich pracovných dní ECB od uplynutia lehoty na uplatnenie pripomienok poradného výboru pre technické otázky, alebo do piatich pracovných dní ECB od zasadnutia poradného výboru pre technické otázky, na ktorom sa reciprocita dotknutého opatrenia prejednávala. Vypracovanie návrhu na zmenu odporúčania ESRB/2015/2 sa môže predĺžiť až o 25 pracovných dní ECB, ak členovia poradného výboru pre technické otázky uplatnia zásadné pripomienky buď v písomnom konaní podľa odseku 5 alebo počas zasadnutia poradného výboru pre technické otázky.
   7.   Generálna rada môže v náležitých prípadoch uplatniť pripomienky k návrhu na zmenu odporúčania ESRB/2015/2 do piatich pracovných dní ECB od predloženia návrhu generálnej rade.
   8.   Sekretariát ESRB v náležitých prípadoch do piatich pracovných dní ECB od uplynutia lehoty na uplatnenie pripomienok členmi generálnej rady buď predloží generálnej rade na schválenie konečný návrh na zmenu odporúčania ESRB/2015/2 v písomnom konaní, alebo ho predloží na schválenie na zasadnutí generálnej rady. Generálna rada môže o návrhu na zmenu odporúčania ESRB/2015/2 rozhodnúť v písomnom konaní alebo na zasadnutí generálnej rady v súlade s článkom 6 rozhodnutia ESRB/2011/1.
   Článok 6
   Odporúčania ESRB ku konkrétnym mieram proticyklického kapitálového vankúša pre tretie krajiny
   1.   Tento článok sa uplatňuje na odporúčania v zmysle článku 1 ods. 2 písm. c).
   2.   Od hodnotiaceho tímu sa môže požadovať analýza vývoja úverov v tretej krajine, čo môže viesť k návrhu odporúčania ESRB ku konkrétnej miere proticyklického kapitálového vankúša pre dotknutú tretiu krajinu, a to v týchto prípadoch:

               a)

               ak príslušný orgán tretej krajiny požiada o uznanie miery vankúša vyššej ako 2,5 %;

               b)

               ak určený orgán informuje ESRB v súlade s odporúčaním A ods. 1 odporúčania ESRB/2015/1, alebo ak sekretariát ESRB pri krajinách, ktoré sú členmi Bazilejského výboru pre bankový dohľad (BCBS), zistí, že príslušný orgán tretej krajiny stanovil mieru proticyklického kapitálového vankúša pre túto tretiu krajinu vyššiu ako 2,5 %;

               c)

               ak určený orgán informuje ESRB v súlade s odporúčaním A ods. 2 a odporúčaním B ods. 3 odporúčania ESRB/2015/1;

               d)

               ak určený orgán informuje ESRB v súlade s odporúčaním C ods. 1 odporúčania ESRB/2015/1, alebo ak miera proticyklického kapitálového vankúša stanovená príslušným orgánom tretej krajiny, ktorá je členom BCBS, bola uznaná na základe odporúčania ESRB a sekretariát ESRB zistí, že príslušný orgán tretej krajiny stanovil nižšiu mieru proticyklického kapitálového vankúša;

               e)

               ak určený orgán informuje ESRB v súlade s odporúčaním C ods. 2 odporúčania ESRB/2015/1, alebo ak miera proticyklického kapitálového vankúša stanovená príslušným orgánom tretej krajiny, ktorá je členom BCBS, bola stanovená na základe odporúčania ESRB a sekretariát ESRB zistí, že príslušný orgán tretej krajiny stanovil nižšiu mieru proticyklického kapitálového vankúša;

               f)

               ak sekretariát ESCB zistí známky nadmerného rastu úverov v jednej z tretích krajín, ktoré boli identifikované ako významné pre Úniu v zmysle článku 4 rozhodnutia ESRB/2015/3.

         3.   Sekretariát ESRB predloží prostredníctvom systému Darwin do piatich pracovných dní ECB odo dňa, kedy nastane jeden z prípadov uvedených v odseku 2, všetky relevantné informácie členom poradného výboru pre technické otázky, generálnej rady a hodnotiaceho tímu. Predseda hodnotiaceho tímu rozhodne o tom, či a kedy zašle oznámenie príslušnému orgánu tretej krajiny za účelom pozvania zástupcu, aby sa zúčastnil na činnosti hodnotiaceho tímu ako pozorovateľ.
   4.   Členovia generálnej rady môžu do piatich pracovných dní ECB od odovzdania informácií uvedených v odseku 3 preukázať ESRB, že ich členský štát má významné expozície v dotknutej tretej krajine, a uviesť, že by sa chceli zúčastniť na činnosti hodnotiaceho tímu ako pozorovatelia, ak ich orgán nie je doposiaľ zastúpený. Za účelom zabezpečenia bezproblémového a efektívneho postupu poskytnú členovia Európskemu výboru pre systémové riziká relevantné informácie pokiaľ možno v anglickom jazyku.
   5.   Hodnotiaci tím vypracuje do 25 pracovných dní ECB od odovzdania informácií uvedených v odseku 4 posúdenie potreby prijať odporúčanie ku konkrétnym mieram proticyklického kapitálového vankúša, ktoré sa uplatňujú pre dotknuté tretie krajiny. Ak hodnotiaci tím považuje za potrebné, aby bolo vydané odporúčanie, vypracuje spolu s posúdením aj návrh odporúčania. Sekretariát ESRB predloží posúdenie a v náležitých prípadoch návrh odporúčania poradnému výboru pre technické otázky na prejednanie na jeho zasadnutí, alebo prostredníctvom systému Darwin na prejednanie v písomnom konaní.
   6.   Členovia poradného výboru pre technické otázky môžu do piatich pracovných dní ECB od predloženia posúdenia v písomnom konaní uplatniť pripomienky k tomuto posúdeniu a v náležitých prípadoch k návrhu odporúčania.
   7.   Sekretariát ESRB predloží posúdenie a v náležitých prípadoch návrh odporúčania prostredníctvom systému Darwin na konzultáciu generálnej rade do piatich pracovných dní ECB od uplynutia lehoty na uplatnenie pripomienok poradného výboru pre technické otázky, alebo do piatich pracovných dní ECB od zasadnutia poradného výboru pre technické otázky.
   8.   Členovia generálnej rady môžu do piatich pracovných dní ECB od predloženia posúdenia uplatniť pripomienky k tomuto posúdeniu a v náležitých prípadoch k návrhu odporúčania.
   9.   Ak hodnotiaci tím dospel k záveru, že je potrebné odporúčanie a z konzultácie s generálnou radou nevzišli žiadne zásadné pripomienky, sekretariát ESRB do piatich pracovných dní ECB od uplynutia lehoty na uplatnenie pripomienok členmi generálnej rady buď predloží konečný návrh odporúčania generálnej rade na schválenie v písomnom konaní, alebo ho predloží na schválenie na zasadnutí generálnej rady.
   10.   Ak z konzultácie z generálnou radou vzišli zásadné pripomienky, predloží sekretariát ESRB túto záležitosť na prejednanie na nasledujúcom zasadnutí generálnej rady.
   11.   Generálna rada môže o konečnom návrhu odporúčania rozhodnúť v písomnom konaní alebo na zasadnutí generálnej rady v súlade s článkom 6 rozhodnutia ESRB/2011/1.
   12.   Postup uvedený v odsekoch 3 až 11 sa môže skrátiť, ak sa požiada o bezodkladné rozhodnutie ESRB o konkrétnych mierach proticyklického kapitálového vankúša pre expozície do určitej tretej krajiny. Predseda hodnotiaceho tímu môže rozhodnúť o skrátení uvedeného postupu na žiadosť oznamujúceho orgánu a/alebo na základe povahy príslušného rizika pre bankový systém Únie.
   Článok 7
   Hodnotiaci tím
   1.   Hodnotiaci tím vypracováva posúdenia opatrení makroprudenciálnej politiky a návrhy stanovísk alebo odporúčaní k opatreniam makroprudenciálnej politiky, k reciprocite opatrení makroprudenciálnej politiky a k mieram proticyklického kapitálového vankúša pre tretie krajiny. Členovia hodnotiaceho tímu, ako aj všetci pozorovatelia, majú dostatočnú úroveň praxe tak z pohľadu odbornosti, ako aj politiky.
   2.   Predsedom hodnotiaceho tímu je vedúci sekretariátu ESRB alebo jeho/jej určený zástupca.
   3.   Hodnotiaci tím pozostáva z: a) dvoch zástupcov sekretariátu ESRB vrátane predsedu hodnotiaceho tímu; b) jedného zástupcu z ECB z oblasti výkonu dohľadu; c) jedného zástupcu z ECB z makroprudenciálnej oblasti; d) jedného zástupcu z Európskej komisie; e) jedného zástupcu z Európskeho orgánu pre bankovníctvo (EBA); a f) deviatich zástupcov, z ktorých každý zastupuje národnú centrálnu banku členského štátu. Medzi deviatich zástupcov národných centrálnych bánk patria zástupcovia z národných centrálnych bánk, ktoré sú členmi riadiaceho výboru vrátane zástupcov národných centrálnych bánk, z radov ktorých sú vymenovaní podpredseda ESRB a predseda poradného výboru pre technické otázky.
   4.   Generálna rada vymenuje deviatich zástupcov národných centrálnych bánk uvedených v odseku 3 na základe nominácií z národných centrálnych bánk, ktoré sú členmi generálnej rady. Títo zástupcovia sú vymenovaní na rovnaké obdobie ako zástupca ich orgánu v riadiacom výbore; ak ich orgán nemá zástupcu v riadiacom výbore, sú títo zástupcovia vymenovaní na obdobie troch rokov. Ak nie je orgán zástupcov národnej centrálnej banky v hodnotiacom tíme zastúpený v riadiacom výbore, môžu byť títo zástupcovia opätovne vymenovaní.
   5.   Všetci ostatní členovia hodnotiaceho tímu sú vymenovaní na neobmedzenú dobu.
   6.   Všetky členské inštitúcie ESRB, ktoré sú zastúpené v hodnotiacom tíme, môžu svojich členov vymeniť alebo určiť viac ako jednu osobu vzhľadom na potrebu určitých odborných znalostí a druh posúdenia, ktoré má hodnotiaci tím v zmysle článku 1 ods. 2 uskutočniť. Tieto zmeny musí schváliť predseda hodnotiaceho tímu. Zloženie hodnotiaceho tímu zabezpečí vyvážené zastúpenie členských štátov eurozóny a členských štátov mimo eurozóny.
   7.   Pozorovatelia sa môžu zúčastniť na činnosti hodnotiaceho tímu s cieľom prispieť k diskusii. Pozorovatelia môžu pozostávať z maximálne dvoch zástupcov z jedného členského štátu, jedného z národnej centrálnej banky a jedného z príslušného orgánu alebo iných orgánov zastúpených v generálnej rade ESRB, ktorý buď vzniesol podstatné námietky v súlade s článkom 4 ods. 3, poukázal na to, že príslušné opatrenie makroprudenciálnej politiky by malo na vnútroštátnej úrovni významné nepriaznivé cezhraničné vedľajšie účinky v súlade s článkom 5 ods. 3, alebo je z členského štátu, ktorý má významné expozície v dotknutej tretej krajine v súlade s článkom 6 ods. 4 Členovia generálnej rady koordinujú zastúpenie jednotlivých štátov v hodnotiacom tíme s príslušnými vnútroštátnymi orgánmi, ak nie sú zastúpené v generálnej rade a prejednávané opatrenie patrí do ich pôsobnosti. Ak sa vypracúva odporúčanie alebo stanovisko v súlade s článkom 133 ods. 14 a 15 smernice 2013/36/EÚ a článkom 458 ods. 4 nariadenia (EÚ) č. 575/2013, sú pozorovateľmi zástupcovia z Komisie a EBA. Pozorovatelia hodnotiaceho tímu môžu pozostávať aj z maximálne dvoch zástupcov z členského štátu, ktorý oznámil opatrenie makroprudenciálnej politiky a/alebo požiadal o reciprocitu opatrenia makroprudenciálnej politiky, jedného z príslušnej národnej centrálnej banky a jedného z príslušného vnútroštátneho orgánu. Zástupcovia z tretích krajín, ktorých miery proticyklického kapitálového vankúša sa prejednávajú, môžu byť tiež prizvaní ako pozorovatelia, pričom na týchto zástupcov sa musia vzťahovať dohody o zachovávaní dôvernosti.
   8.   Ak ECB oznámi podľa článku 5 ods. 2 nariadenia Rady (EÚ) č. 1024/2013 (9) namiesto vnútroštátneho orgánu opatrenie makroprudenciálnej politiky na vnútroštátnej úrovni, zastupujú ECB dvaja pozorovatelia a každý dotknutý členský štát zastupujú dvaja pozorovatelia ustanovení podľa rovnakého postupu, ako je uvedený v odseku 7.
   9.   S cieľom vyhnúť sa konfliktu záujmov pri posudzovaní opatrení makroprudenciálnej politiky podľa článku 1 ods. 2 písm. a) funkcia členov zastupujúcich členské štáty alebo ECB spočíva bez ich nahradenia vo všetkých prípadoch, keď príslušné orgány dotknutého členského štátu alebo ECB oznámili opatrenie makroprudenciálnej politiky alebo vzniesli podstatné námietky týkajúce sa opatrenia makroprudenciálnej politiky, alebo požiadali o reciprocitu opatrenia makroprudenciálnej politiky, ktoré sa má posúdiť hodnotiacim tímom.
   10.   Členovia hodnotiaceho tímu vypracujú návrhy stanovísk alebo odporúčaní v súlade s článkom 4 ods. 4, článkom 5 ods. 4 a článkom 6 ods. 5, o ktorých môže generálna rada hlasovať. Hodnotiaci tím sa usiluje dosiahnuť konsenzus medzi svojimi členmi. Ak si to vyžadujú okolnosti, môže vo svojom posúdení predkladanom generálnej rade uviesť väčšinový a menšinový názor.
   Článok 8
   Prechodné ustanovenia
   1.   Deviati zástupcovia národných centrálnych bánk vymenovaní v súlade s článkom 5 ods. 2 a 8 rozhodnutia ESRB/2014/2 zostanú zástupcami až do konca ich úvodného funkčného obdobia uvedeného v článku 5 ods. 8 rozhodnutia ESRB/2014/2.
   2.   Po uplynutí úvodného dvojročného funkčného obdobia dňa 27. januára 2016 budú dotknutí štyria zástupcovia národných centrálnych bánk nahradení jedným zástupcom z každej zo štyroch národných centrálnych bánk zastúpených v riadiacom výbore. Ak je národná centrálna banka, ktorá je zastúpená v riadiacom výbore po 27. januári 2016 už zastúpená v hodnotiacom tíme, jej člen hodnotiaceho tímu sa nahradí zástupcom z národnej centrálnej banky, z ktorej bol vymenovaný predseda poradného výboru pre technické otázky.
   3.   Po uplynutí úvodného trojročného funkčného obdobia dňa 27. januára 2017 budú dotknutí piati zástupcovia národných centrálnych bánk nahradení štyrmi zástupcami zo štyroch národných centrálnych bánk vymenovanými v súlade s článkom 7 ods. 4 a jedným z národnej centrálnej banky, z ktorej bol vymenovaný prvý podpredseda ESRB.
   Článok 9
   Zrušovacie ustanovenie
   Toto rozhodnutie zrušuje a nahrádza rozhodnutie ESRB/2014/2.
   Článok 10
   Nadobudnutie účinnosti
   Toto rozhodnutie nadobúda účinnosť 1. januára 2016.

      Vo Frankfurte nad Mohanom 16. decembra 2015

            Predseda ESRB

         Mario DRAGHI

      (1)  Ú. v. EÚ L 331, 15.12.2010, s. 1.

      (2)  Ú. v. EÚ L 176, 27.6.2013, s. 1.

      (3)  Ú. v. EÚ L 176, 27.6.2013, s. 338.

      (4)  Verzia v anglickom jazyku je dostupná na webovom sídle ESRB: www.esrb.europa.eu.

      (5)  Verzia v anglickom jazyku je dostupná na webovom sídle ESRB: www.esrb.europa.eu.

      (6)  Ú. v. EÚ C 58, 24.2.2011, s. 4.

      (7)  Verzia v anglickom jazyku je dostupná na webovom sídle ESRB: www.esrb.europa.eu.

      (8)  Rozhodnutie Európskeho výboru pre systémové riziká ESRB/2014/2 z 27. januára 2014 o koordinačnom rámci týkajúcom sa oznamovania vnútroštátnych opatrení makroprudenciálnej politiky príslušnými alebo určenými orgánmi a o predkladaní stanovísk a vydávaní odporúčaní ESRB (Ú. v. EÚ C 98, 3.4.2014, s. 3).

      (9)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).